162 F. Z. ERMERINS 



placidus lineamentorum vultus serena fronte in subridendo motus; hinc 

 vehemens ille, quo homo miser convulsionihus agitatus valida musculorum 

 contractione sua ipsius ossa diffringit. Sed rursum subsisto in enumeratione 

 varietatis infinitae phaenomenorum , quum dicendo materiem exhaurire baud 

 equidem possim. At dicturum me esse sum professus de perpetuo organismi 

 motu, et in iis, quos enumeravi, quies saltern datur! Concede equi- 

 dem, sed numquam silet motus cordis, quo sanguis in ima viscerum pe- 

 netralia et in extremam corporis superficiem propellitur! Numquam quiescit 

 musculorum motus, quo tboracis parietes in respiratione sublevantur! 

 Quocumque igitur in organismo circumspicias motui locus est ex ipso, de 

 quo dico, fonte demananti et qui numquam cesset. 



Sed propero ad finem eorum, quae tractanda mihi sumsi: superest enim 

 ut de sensu dicam, cuius nervi ministri sunt et quern per bos ipsos cum 

 motu arete cohaerere e supra dictis iam patuit. Uterque vero in altioris 

 ordinis animantibus maximeque in homine cum psyche eiusque organo et 

 actionibus arctissimo nexu copulatur. Hie sane latissimus omnium campus 

 nostrae contemplation! patet. Verum aliquid certe praemonenduni esse 

 sentio de ipsis, quibus functiones hae mandatae sunt, organis, ne plerisque 

 vestrum non intelligibilia proferam. 



A cerebro et medulla spinali emittuntur, ut ita dicam, quaquavorsum 

 filamenta nervea et contra fere undique e corporis partibus extra utrumque 

 magnum instrumentum nerveum sitis ad hoc ipsum filamenta eiusmodi 

 revertuntur. Ita quidem nexus continuus est inter encephalum et partes 

 reliquas , et quum cerebrum et medulla eum habent situm , ut inter fibrillas 

 nerveas inde exeuntes casque, quae a reliquis partibus eoclem redeunt, 

 sint intermedia, has partes centra vocamus systematis nervorum, fere simi- 

 iter ac cor appellamus circulationis sanguinis centrum , quia inter arterias 

 inde proficiscentes et venas eo revcrtentes est intermedium. Hoc quidem 

 totum, quod brevissime descripsi, systema nerveum vitae animalis esse 

 dicitur, quia, quasi praesidet iis functionibus, quibus animantia maxime a 

 plantis distinguuntur: motui putate a voluntate pendenti, sensui, qui ad 

 psychen rerum perceptionem transfert, psychicis ipsis tandem actionibus. 

 Illud systema nervorum vitae animalis in organismo animantium altiorum 

 ordinum non est unicum, sed illi opponimus systema nervi sympathici, 



